Na temelju Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/12, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20, 151/22), Pravilnika o pomoćnicima u nastavi i stručno komunikacijskim posrednicima (NN 102/18), Pravilnika o izmjeni Pravilnika o pomoćnicima u nastavi i stručno komunikacijskim posrednicima (NN 22/2020) te sukladno Odluci o priznavanju prava na potporu pomoćnika u nastavi koju je donio Župan Bjelovarsko-bilogorske županije (KLASA: 602-01/23-08/03; URBROJ: 2103-22-05/03-23-3, od dana 17.03.2023.god.) koji je financiran iz sredstava proračuna Bjelovarsko-bilogorske županije, **Osnovna škola Ivanska, Ivanska, Petra Preradovića 2,** objavljuje

**NATJEČAJ**

**za zapošljavanje osobe za obavljanje poslova pomoćnika/ice u nastavi**

**BROJ TRAŽENIH OSOBA**: Jedan/a (1) pomoćnik/ca u nastavi, nepuno radno vrijeme do dvadeset i pet (25) sati tjedno

**MJESTO RADA**: Ivanska

**VRSTA UGOVORA**: ugovor o radu na određeno vrijeme za nastavnu godinu 2022./2023.

**PRIJEVOZ**: djelomično

**POSEBNI UVJETI:**

* punoljetnost
* minimalno četverogodišnje srednjoškolsko obrazovanje
* kandida/kinja nije pravomoćno osuđen za kaznena djela za koja se goni po službenoj dužnosti sukladno članku 106. Zakona o odgoju i obrazovanju u osnovnoj srednjoj i da protiv osobe nije pokrenut kazneni postupak za djela za koja se goni po službenoj dužnosti i sukladno članku 106. Zakona o odgoju i obrazovanju u osnovnoj i srednjoj školi

Na natječaj se mogu ravnopravno javiti kandidati oba spola.

**OPIS POSLOVA**

Osnovna zadaća pomoćnika/ice u nastavi je pružanje osobne stručne potpore učenicima s teškoćama u razvoju u osnovnim i srednjim školama Bjelovarsko-bilogorske županije, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**PRIJAVA NA NATJEČAJ**

Uz prijavu na natječaj kandidati/kinje trebaju priložiti:

1. životopis
2. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)
3. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi izdan za vrijeme trajanja natječaja (izdan u vrijeme trajanja natječaja),
4. Potvrdu ili elektronički zapis Hrvatskog zavoda za mirovinsko osiguranje o radnom stažu

Nije potrebno dostavljati original dokumente, jer se natječajna dokumentacija ne vraća. Izabrani kandidati/kinje dužni su prije sklapanja ugovora dostaviti original dokumentaciju kao i original potvrdu o nekažnjavanju izdanu na dan sklapanja ugovora.

Prije sklapanja Ugovora o radu odabrani kandidat/kinja dužan/a je položiti edukaciju za pomoćnika u nastavi u trajanju od 20 sati, ukoliko već ranije nije osposobljen za poslove pomoćnika u nastavi.

U prijavi obavezno navesti adresu stanovanja, kontakt broj mobitela i elektronsku poštu (e-mail).

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i uz gore navedene dokaze priložiti i dokaz o ostvarivanju prava prednosti na koje se poziva, a prednost u odnosu na ostale kandidate ostvaruje samo pod jednakim uvjetima.

Kandidat koji se poziva na pravo prednosti pri zapošljavanju prema članku 102. stavku 1.- 3. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17.) pored dokaza o ispunjenju traženih uvjeta iz natječaja dužan je uz prijavu priložiti i sve potrebne dokaze potrebne za ostvarivanje prava prednosti pri zapošljavanju dostupne na poveznici Ministarstva hrvatskih branitelja: [Popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13. i 152/14.) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (NN, 33/9.,77/92.,27/93.,58./93.,2/94.,108/95.,108/96.,82/01.,103/03. i 148/13.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaze o tome na koji je način prestao radni odnos: [popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

S pomoćnikom/icom u nastavi, obrazovna ustanova – osnovna škola sklopit će pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18), prijavom na natječaj kandidat daje privolu Osnovnoj školi Ivanska za prikupljanje i obradu osobnih podataka navedenih u prijavi na natječaj te dostavljenoj dokumentaciji u svrhu provedbe istog. Prijavom na natječaj kandidati su suglasni s objavom osobnih podataka (imena i prezimena) na internetskoj stranici Škole, u svrhu obavještavanja o rezultatima natječaja.

Rok prijave je osam (8) dana od dana objave natječaja.

Natječaj objavljen dana 28.03.2023.god.

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Ivanska, Petra Preradovića 2, 43 231 Ivanska s naznakom "ZA NATJEČAJ ZA POMOĆNIKA U NASTAVI".

Nepravodobne i nepotpune prijave neće biti razmatrane.

O rezultatima natječaja kandidati/kinje će biti obaviješteni na isti način i u istom roku.

Preslike dostavljene dokumentacije neće se vraćati. Ukoliko kandidat želi, po završetku natječajnog postupka, svoju dokumentaciju može preuzeti u Osnovnoj školi Ivanska, Petra Preradovića 2, 43 231 Ivanska, svakog radnog dana u vremenu od 9,00 do 13,00 sati.

**Objavljeno:**

1. Web stranice škole

2. Zavod za zapošljavanje

3. Oglasna ploča škole

 Ravnateljica škole:

Sunčica Đuričić-Kocijan, dipl.uč.